Nicolas Luckner
<s>Johann Nikolaus, grof Luckner, poznatiji po francuskom imenu Nicolas Luckner (12. januar 1722 - 4. januar 1794) bio je njemački vojskovođa u francuskoj službi, najpoznatiji kao prvi zapovjednik Rajnske armije na početku Rata Prve koalicije.</s>

<s>Rođen u bavarskoj plemićkoj porodici, godine 1741. se priključio bavarskoj vojsci i borio u Ratu za austrijsko nasljedstvo.</s><s>Godine 1757. se priključio hanoveranskoj vojsci po izbijanju Sedmogodišnjeg rata te kao husarski zapovjednik istakao uspješnim gerilskim djelovanjem protiv Francuza.</s><s>Kada je godine 1763.</s><s>Sedmogodišnji rat završio, Francuzi su ga uzeli u svoju službu.</s><s>Po izbijanju Revolucije se stavio na raspolaganje revolucionarima, te je imenovan maršalom Francuske.</s><s>Prvo je dobio komandu nad Rajnskom armijom i znamenita ratna pjesma, koja će poslije postati Marseljeza, je posvećena upravo njemu.</s><s>Tokom samog rata Luckner se nije istakao - povučen je s mjesta zapovjednika Rajnske armije i postavljen za zapovjednika Sjeverne armije, gdje je uglavnom trpio neuspjehe.</s><s>Na kraju je postavljen na čelo tzv. rezervne armije - kada se ispostavilo da 60.000 ljudi, koje je dobio na raspolaganje, ne može dobiti oružje, zatražio je vlastitu smjenu, a čemu mu je udovoljeno.</s><s>Za vrijeme Terora je denunciran kao navodni rojalist i izdajnik, te uhapšen, osuđen na smrt i giljotiniran.</s><s>Godinu dana kasnije je posthumno rehabilitiran.</s>

<s>Njegov praunuk Felix von Luckner se proslavio u Prvom svjetskom ratu kao oficir njemačke carske mornarice, odnosno po uspješnoj krstaričkoj kampanji kao zapovjednik pomoćne krstarice SMS Seeadler.</s>

<s>Literatura</s>

<s>Theodor Heuss: Der Marschall aus der Oberpfalz, in: Schattenbeschwörung.</s><s>Randfiguren der Geschichte.</s><s>Wunderlich, Stuttgart und Tübingen 1947; Neuausgabe: Klöpfer und Meyer, Tübingen 1999,</s>

<s>Njemački vojskovođe
Francuski vojskovođe</s>

